
	№
	Име, презиме, фамилия за ФЛ /Наименование и ЕИК за ЮЛ
	Размер на участието в капитала

	1.
	                          Тодор Димитров Табаков
	82.29 %

	І. КАКВО ТРЯБВА ДА ЗНАЕТЕ 
„ПОД-Бъдеще“ АД създава считано от 01.01.2027 г. в управлявания от него „УПФ-Бъдеще“ динамичен, балансиран и консервативен подфонд с различни инвестиционни профили. Видът на всеки подфонд се определя в зависимост от максимално допустимия размер на инвестициите му във финансови инструменти с променлив доход.

На основание § 182 от КСО всяко осигурено лице при спазване на ограничението по чл. 163, ал. 4  от КСО, което подава заявление за промяна на участие от един в друг универсален пенсионен фонд през последното тримесечие на 2026 г., може заедно с него да подаде искане за избор на подфонд, в който да се управляват средствата му, по образец на „ПОД-Бъдеще“ АД. Преценката за спазване на ограничението по чл. 163, ал. 4 КСО се извършва въз основа на възрастта на лицето към 1 януари 2027 г.
  Законът Ви предоставя две възможности: 
а) да изберете конкретен подфонд, като посочите в заявлението конкретния подфонд, в който да се управляват средствата ви, при спазване на изискването за задължително участие в консервативен подфонд при достигане на възраст с три години по-малка от възрастта им за придобиване на право на пенсия за осигурителен стаж и възраст от държавното обществено осигуряване (по чл. 68, ал. 1 от Кодекса за социално осигуряване (КСО)),  или
б) режим на управление и автоматично прехвърляне на средствата на лицата в подфондовете в УПФ съобразно възрастта им (режим съобразно възрастта), както следва: 
- в динамичен подфонд – до навършване на 50 години;
- в балансиран подфонд – от навършване на 50 години до три години преди навършване на възрастта им по чл. 68, ал. 1 от КСО;
- в консервативен подфонд – лица, на които остават три години или по-малко до навършване на възрастта по чл. 68, ал. 1 от КСО.

Осигурените лица с подадени и приети заявления за промяна на участие от един универсален пенсионен фонд в друг през последното тримесечие на 2026 г., които не са упражнили правото да подадът искане за избор на подфонд, в който да се управляват средствата му, се разпределят от „ПОД-Бъдеще“ АД, в съответен подфонд въз основа на възрастта им по чл. 137, ал. 13 от КСО към 1 януари 2027 г. до края на работния ден, следващ постъпването на средствата им, както следва:
· До 50 г. – в динамичен подфонд.
· От 50 години до три години преди навършване на възрастта за пенсиониране от УПФ – в балансиран подфонд.
· От навършване на възраст, с три години по-ниска от възрастта за пенсиониране от УПФ – в консервативен подфонд.
· При навършване на 50-годишна възраст служебно разпределените лица в динамичен подфонд и онези, избрали автоматичното прехвърляне на средства им в подфонд съобразно възрастта, се прехвърлят служебно в балансирания подфонд.  
 
При подаване на заявлението ПОД е длъжно да извърши преценка на допустимия за Вас инвестиционен риск, като за целта е необходимо да попълните въпросник. След попълването му ще бъдете запознат с резултатите от преценката и ще получите консултация от ПОД за това кой подфонд е най-подходящ за Вас с оглед инвестиционния Ви хоризонт и предпочитания за управление на средствата. Консултацията не е задължителна за Вас и можете да изберете конкретен подфонд в УПФ или режим съобразно възрастта по своя преценка, при спазване на ограничението за задължително участие в консервативен подфонд, ако Ви остават три или по-малко години до навършване на възрастта по чл. 68, ал. 1 от КСО.

II. Подаване на заявлението. 
1.Разглеждане на заявлението от дружеството

Осигурените лица в универсалните пенсионни фондове избират начина на инвестиране на средствата си съгласно § 182, ал. 1 от преходните и заключителните разпоредби на Закона за изменение и допълнение на Кодекса за социално осигуряване, като подават заявление по образец  на „ПОД-Бъдеще“ АД
Заявленията по образец, могат да се подават на хартиен носител (без да има изискване за нотарилна заверка на подпис) или като електронни документи, подписани с квалифициран електронен подпис.
Заявлението се подава в електронна форма или на хартиен носител чрез осигурителен посредник/служител на пенсионноосигурителното дружество, или се изпраща по Ваша инициатива по електронна поща или посредством поддържан от дружеството електронен портал. Когато заявлението се подава на хартиен носител, не е необходимо подписът Ви да бъде нотариално заверен. Електронното заявление се подписва с квалифициран електронен подпис, валиден към датата на извършване на електронното изявление. 
Преди приемане на заявлението осигурителният посредник се легитимира пред осигуреното лице с документа по чл. 123г, ал. 12 от КСО, а служителят – със служебна карта, освен когато електронното заявление е изпратено до пенсионноосигурителното дружество по инициатива на лицето по електронна поща или посредством поддържан от дружеството електронен портал.
Осигурителният посредник, съответно служителят на дружеството, не приема заявление, което не е подписано, както и заявление с непопълнени или неправилно попълнени данни.
Осигурителният посредник или служител на пенсионноосигурителното дружество, упълномощен за това, който приема заявлението, е длъжен да му постави входящ номер към заявлението за промяна на участие и дата и да попълни в него определените за дружеството данни, и удостоверява приемането на заявлението с име, служебен номер и подпис. 
При приемане на заявление на хартиен носител осигурителният посредник, съответно служителят на дружеството, предоставя на лицето входящия номер, а при поискване – заверено копие от заявлението с нанесен входящ номер. При приемане на електронно заявление, то се изпраща подписано с квалифициран електронен подпис от осигурителния посредник на електронната поща на лицето, посочена в електронния му подпис или в заявлението, в деня на получаването на заявлението в дружеството, съответно от осигурителния посредник – ако заявлението е изпратено само на него, или на първия работен ден след тази дата при подаване на електронно заявление в извънработно време или в неработен ден.
 Когато електронното заявление е изпратено до пенсионноосигурителното дружество по инициатива на лицето по електронна поща или посредством поддържан от дружеството електронен портал, пенсионноосигурителното дружество освен информация предоставя на лицето възможност да поиска консултация от негов служител или осигурителен посредник в работно време.  


2.  Прехвърляне на средствата

Заявленията за промяна на участие и за прехвърляне на средства, подадени до 31.12.2026 г. , се разглеждат по реда на Наредба № 3 от 24.09.2003 г. за реда и начина за промяна на участие и за прехвърляне на натрупаните средства на осигурено лице от един фонд за ДПО в друг съответен фонд, управляван от друго ПОД.

Средствата на всички осигурени лица, с активен избор се прехвърлят към съответните подфондове на 15.02.2027 г. или на първия работен ден, следващ тези дата. Средствата на всички осигурени лица, служебно разпределени се прехвърлят към съответните подфондове до края на работния ден, следващ постъпването на средствата им.
Пенсионноосигурителното дружество не събира такса. 

ІІ. ОСНОВНИ ХАРАКТЕРИСТИКИ НА ПЕНСИОННИЯ ФОНД

3. Основни данни за инвестициите на пенсионния фонд
3.1. Инвестиционни цели на фонда и подфондовете:
В съответствие с Кодекса за социално осигуряване във фонда са създадени три подфонда, които се различават по своята инвестиционна цел, инвестиционен хоризонт, допустимо равнище на риск, стратегическо разпределение на активите, приложимите инвестиционни ограничения и използвания еталон (бенчмарк) за оценяване на инвестиционните резултати.
Разграничаването на подфондовете има за цел да осигури инвестиционни решения, съобразени с различния времеви хоризонт и рисков профил на осигурените лица.
За всеки подфонд са определени самостоятелно инвестиционните цели, допустимото равнище на риск, стратегическата алокация на активите показателите за оценяване на резултатите, и процедурите за управление на риска.
 Независимо от различията между отделните подфондове, всички активи се управляват при прилагането на единни стандарти за професионално управление, вътрешен контрол, управление на риска, отчетност и защита на интересите на осигурените лица.
Основната цел при инвестирането на средствата по подфондове в средносрочен и дългосрочен план е запазване и увеличаване на реалната покупателна способност на поверените активи на осигурените лица.
      Целите по отношение на доходността се дефинират за всеки подфонд спрямо неговия инвестиционен хоризонт и рисков профил, както следва:
1. За Консервативен подфонд: Постигане на доходност, покриваща нивото на инфлацията (индекса на потребителските цени – ИПЦ) и осигуряваща стабилна възвращаемост при минимална волатилност за средносрочен период (до 3 години).
2. За Балансиран подфонд: Постигане на реална доходност от поне 1.5% до 2.0% над инфлацията за средносрочен до дългосрочен период (от 3 до 5 години).
3. За Динамичен подфонд: Постигане на реална доходност над 2.5% над инфлацията в дългосрочен план (над 5 години) чрез поемане на премерена волатилност и инвестиции в класове активи с висок растеж (акции и дялови инструменти).
Инвестиционният хоризонт и рисковите ограничения за отделните подфондове са, както следва:
1. Консервативен подфонд: Инвестиционен хоризонт до 3 години. Основният дял от активите се структурира в инструменти с нисък рисков профил (държавни ценни книжа, високорейтингови облигации и депозити).
2. Балансиран подфонд: Инвестиционен хоризонт от 3 до 5 години. Включва балансирано разпределение между дългови и капиталови инструменти с оглед оптимално съотношение доходност/риск.
3. Динамичен подфонд: Инвестиционен хоризонт над 5 години. Допуска се по-висок дял на капиталови инвестиции (акции, ETF) с цел максимизиране на дългосрочната възвращаемост.
 Ограничения, свързани с ликвидни нужди:
1. За гарантиране плащанията към осигурените лица и посрещане на текущи ликвидни нужди, за всеки подфонд се поддържа минимален праг от не по-малко от 5% от активите в ликвидни финансови инструменти.
2. В Консервативния подфонд делът на ликвидност и високоликвидни книжа може да бъде допълнително увеличаван в зависимост от наближаването на датите за изплащане на първите пенсионирания.
Управление на риска и рисков апетит:
При управлението на активите Дружеството цели постоянна оптимизация на портфейла в съотношението доходност/риск чрез диверсификация по групи активи, сектори, региони и емитенти. Рисковият апетит на всеки подфонд се определя съобразно одобрения по референтен бенчмарк.

3.2. Инвестиционни ограничения съгласно инвестиционната политика на фонда
	




		
№
	
Инвестиционни инструменти
	
Инвестиционни ограничения на за консервативен подфонд.(% от активите)

	
1
	
Дългови финансови инструменти
	100 %

	
2
	
Дялови финансови инструменти (акции, права и дялове) 
	От 5% до 25%

	
3
	
Банкови депозити
	5% в една банка с минимален кредитен рейтинг

	
4
	
Инвестиционни имоти
	0



	
№
	
Инвестиционни инструменти
	
Инвестиционни ограничения на за балансиран подфонд. (% от активите)

	
1
	
Дългови финансови инструменти
	100 %

	
2
	
Дялови финансови инструменти (акции, права и дялове) 
	От 20% до 55%

	
3
	
Банкови депозити
	5% в една банка с минимален кредитен рейтинг

	
4
	
Инвестиционни имоти
	5%



	
№
	
Инвестиционни инструменти
	
Инвестиционни ограничения на за динамичен подфонд.(% от активите)

	
1
	
Дългови финансови инструменти
	100%

	
2
	
Дялови финансови инструменти (акции, права и дялове) 
	От 30% до 90%

	
3
	
Банкови депозити
	5% в една банка с минимален кредитен рейтинг

	
4
	
Инвестиционни имоти
	5%




	

	

	
Инвестиционната политика на пенсионния фонд, измененията в основните цели и ограничения на инвестиционната дейност, както и значението на показателите за постигнатата доходност и равнището на инвестиционния риск, са достъпни в офисите на дружеството и на неговата страница в интернет (www.budeshte.bg).

	

	
11. Гаранции
	За лицата, които се осигуряват в универсален пенсионен фонд, дружеството гарантира брутния размер на преведените по индивидуалните им партиди осигурителни вноски. Тази гаранция се прилага при определянето на пенсията Ви, съответно при еднократното или разсрочено изплащане на средствата при придобито право на пенсия от универсален пенсионен фонд. Тя остава в сила за цялата Ви партида, независимо от разпределението и движението на средствата Ви между отделните подфондове (независимо дали това е станало по Ваш личен избор или чрез автоматичното служебно разпределение спрямо възрастта Ви).




		
Вие можете да получите допълнителна информация за дейността на “ПОД-Бъдеще”АД
· на тел. 0700 14 250;
· www.budeshte.bg;
· от неговите осигурителни посредници и служители;
· от Комисията за финансов надзор (www.fsc.bg).
Вие можете да се запознаете с документите с основна информация за осигурените лица на останалите пенсионноосигурителни дружества на техните интернет страници.



В случай че считате, че Вашите права са нарушени, Вие можете да отнесете въпроса по Ваш избор до:
·  “ПОД-БЪДЕЩЕ” АД
·  секторната помирителна комисия или медиатор към Комисията за защита на      потребителите     (за да сезирате секторната помирителна комисия, е необходимо да сте се обърнали по същия въпрос първо към пенсионноосигурителното дружество)
·  Комисията за финансов надзор
·  Съда



	
Моля, прочетете внимателно, инвестиционната политика, нейните разпоредби имат предимство пред този документ!
	
Този документ е изготвен на 17.09.2026 г.
И важи за периода от 01.10.2026 г. до 31.12.2026 г.

